
CONVOCATÒRIA PER A LA CONCESSIÓ DELS PREMIS
PEL 10è CONCURS FLORAL DELS ESPAIS FLORITS 
D’ARENYS DE MAR PER A L’ANY 2023



[bookmark: _GoBack]1.- Indicació de l’aprovació de les Bases Reguladores i diari oficial on s’han publicat

Per acord del Ple de l’Ajuntament en sessió ordinària de data 24 de maig de 2018 es va  resoldre aprovar inicialment les Bases reguladores dels premis del concurs floral d’Espais Florits d’Arenys de Mar.

Aquestes Bases Reguladores van ser objecte de publicació al Diari Oficial de la Generalitat de Catalunya (DOGC de 3 de juliol de 2018) i al Butlletí Oficial de la Província de Barcelona (BOPB de data 25 de juny de 2018).

2.- Quantia total màxima dels premis a atorgar i consignació pressupostària

El pressupost màxim que es destinarà aquest any 2023 per a la concessió dels premis          objecte de la present convocatòria serà de 1.800 euros i anirà a càrrec de l’aplicació pressupostària 60.3340.48100 Premis Cultura.

No podran atorgar-se premis per import superior a l’esmentat. Els premis per categories queda desglossat de la manera següent:

Grup A: 	balcons, finestres i portals 
	1r premi: 300 euros
2n premi: 200 euros 
Popular: 100 euros

Grup B: carrers
1r premi: 300 euros 
2n premi: 200 euros 
Popular: 100 euros

Grup C: aparadors comercials 
	1r premi: 300 euros 
	2n premi: 200 euros 
	Popular: 100 euros

3.- Objecte, condicions i finalitat dels premis

1.- L'objecte dels premis d’aquesta convocatòria és promoure que els arenyencs  guarneixin la població amb flors, incentivant així l’embelliment de la nostra vila.



2.- Poden participar-hi totes aquelles persones, establiments comercials, associacions i entitats d’Arenys de Mar que decorin els seus balcons, finestres i portals, carrers o aparadors comercials que donin a l’espai públic amb flors i plantes naturals o bé amb flors i plantes creades amb material reciclat.

Cadascun dels participants podrà inscriure’s com a màxim a una de les categories  següents:

Grup A: balcons, finestres i portals
 Grup B: carrers
Grup C: aparadors comercials

   3.- Les decoracions florals han d’estar finalitzades el mateix dissabte de la celebració del certamen a les 10 del matí.

4.- Les decoracions florals han d’estar ubicades en el terme municipal d’Arenys de Mar.

5.- Els testos i les jardineres dels balcons i finestres s’hauran de col·locar de manera que la seva vertical caigui sempre dins del balcó o reposi sobre l’ampit de la finestra i seran, juntament amb les decoracions florals, fermats o protegits per evitar que puguin  caure.

6.- Per tal que s’obri una categoria caldrà que hi hagi en aquesta com a mínim 3 inscripcions. En el cas contrari, la categoria que no obtingui el mínim d’inscripció quedarà com a premi desert.

4.- Procediment de concessió

El procediment de concessió d’aquests premis objecte d’aquesta convocatòria serà el de concurrència competitiva.

5.- Requisits per la sol·licitud i forma d’acreditar-los
1.-Identificació de qui subscriu la sol·licitud i del caràcter amb que ho fa.

2.-Identificació de qui ha de ser el beneficiari del premi (amb expressió del seu DNI o NIF).

3.-Identificació del lloc participant al concurs (balcó, finestra o portal, carrer o  aparador comercial) indicant el carrer, número i, singularitat de l’edifici.

6.- - Documents e informacions que han d’acompanyar a la sol·licitud

1.-Fotocòpia del DNI.

2.-Dades bancàries del beneficiari on, en cas d’haver resultat guanyador d’algun dels premis, es podrà transferir l’import del premi un cop proporcionat el certificat bancari a l’Ajuntament.

3.-Declaració responsable de no concurrència de cap causa que impossibilita l’atorgament de subvenció prevista a l’article 13.2 de la Llei General de Subvencions.

7.- Termini i lloc de presentació de les sol·licituds

1.- El termini de presentació de les sol·licituds començarà l’endemà de la publicació de la convocatòria al Butlletí Oficial de la Província de Barcelona i finalitzarà en els 15 dies hàbils següents.

2.- Les sol·licituds hauran de presentar-se a través de mitjans electrònics emplenant el model normalitzat. Aquest model podrà trobar-se al web municipal www.arenysdemar.cat/espaisflorits.

També es podran presentar en qualsevol dels llocs que preveu 16.4 de la Llei 39/2015, d’1 d’octubre, de Procediment Administratiu Comú de les Administracions Públiques.

3.- La presentació de les sol·licituds de participació pressuposen el coneixement i l’acceptació de les normes que la regulen.

8.- Òrgans competents per a la instrucció i la proposta de concessió

L’òrgan responsable de la instrucció del procediment per a l’atorgament dels premis previstos en les presents bases serà la Regidoria de Cultura.

El jurat podrà, discrecionalment, deixar deserts els premis si no assoleixen la qualitat mínima necessària.

La proposta de concessió dels premis serà elaborada per un òrgan col·legiat constituït d’acord amb allò que preveu l’article 12.5 de l’Ordenança general de subvencions de l’Ajuntament d’Arenys de Mar i que estarà format per les següents persones:

· El regidor de Cultura, que actuarà com a president, però sense vot.
· 3 persones vinculades a l’art floral de fora d’Arenys de Mar designades per l’alcaldessa, que resoldran el 1r i 2n premi de les tres categories.
· 10 persones d’Arenys de Mar vinculades al món de les arts designades per l’alcaldessa, que resoldran els premis populars.

9.- Termini de resolució i de notificació. Lliurament de premis

El veredicte es farà públic al lloc i en la data que s’anunciaran oportunament, que no podrà ser més tard dels 2 mesos posteriors a la data assenyalada a la presentació de les sol·licituds de participació.

A la vista del veredicte, el regidor de Cultura proposarà a l’alcaldessa l’atorgament dels premis, el qual els ha d’aprovar en un termini no superior als 15 dies hàbils a comptar des de la data del veredicte.

El pagament es farà mitjançant transferència bancària al compte que indiqui l’interessat.

10.- Anul·lació i reintegrament

Sense perjudici de l’exigència de les responsabilitats que s’escaiguin, l’Ajuntament procedirà a l’anul·lació total o parcial de la subvenció proposada o atorgada en els     casos d’incompliment següents:

10.1. Per l’incompliment de la finalitat de la subvenció i/o de les altres condicions establertes en les presents bases reguladores.

10.2. Si no aporta la documentació exigida en 15 dies naturals a comptar des de la data del veredicte.

10.3. El beneficiari podrà renunciar voluntàriament a la subvenció. Caldrà el reintegrament del seu import si ja l’hagués percebut, en les condicions establertes legalment.

11.- Criteris objectius d’atorgament dels premis

Per a l’elaboració dels muntatges presentats al concurs floral únicament es tindran en   compte els criteris següents:

· L’originalitat i l’impacte visual de 0 a 10 punts,
· La composició de 0 a 10 punts,
· La qualitat artística i el disseny de 0 a 10 punts i
· L’harmonia de colors de 0 a 10 punts.

12.- Mitjans de notificació o publicació. Protecció de dades

Un cop acordada la concessió dels premis, aquests seran notificats als interessats en un termini màxim de 10 dies hàbils des de la data d’aprovació de la resolució, d’acord amb allò previst als articles 14.2 i 43 de la Llei 39/2015, d’1 d’octubre, del Procediment Administratiu Comú de les Administracions Públiques.

Les dades de caràcter personal, nom i cognoms, edat, imatges i fotografies, on apareguin els guanyadors, relacionades amb la difusió del concurs, podran ser difoses, amb la seva autorització prèvia, en publicacions, xarxes socials, així com a la web i qualsevol altre mitjà de comunicació de l’Ajuntament d’Arenys de Mar.

D’acord amb el que disposa l’article 26 de la Llei orgànica 3/2018, de 5 de desembre, de Protecció de Dades Personals i garantia dels drets digitals. Serà lícit el tractament per l’Ajuntament d’Arenys de Mar, de les dades dels concursants amb finalitats d’arxiu  en interès públic, que se sotmetrà al que es disposa en el Reglament (UE) 2016/679 i       en la present llei orgànica. En qualsevol moment es podrà exercir els drets d’accés, rectificació, supressió, limitació del tractament, dret a la portabilitat i d’oposició, acollits als articles 13-18 de la Llei orgànica 3/2018, de 5 de desembre, de Protecció de Dades Personals  i garantia dels drets digitals.


A més l’Ajuntament de conformitat amb l’article 12 del seu Reglament de desplegament, de la Llei orgànica 15/1999 aprovat pel Reial Decret 1720/2007, les dades de caràcter personal es podran incorporar al fitxer de CULTURA del qual és responsable l’Ajuntament d’Arenys de Mar i poden ser objecte de tractament per a la gestió de les subscripcions, inscripcions, o participacions en les activitats culturals i socials desenvolupades en les diferents infraestructures de l’entitat local (teatres, museus, auditoris, biblioteques i altres activitats culturals). No seran cedides a persones físiques i jurídiques públiques o privades sense el consentiment de l’interessat o si no ho autoritza una llei. En cas de modificació de les dades, s’haurà de comunicar a l’Ajuntament d’Arenys de Mar per procedir a rectificar-les. Es podrà exercir el dret d’accés, rectificació, cancel·lació i oposició a l’Ajuntament d’Arenys de Mar, Oficina d’Atenció al Ciutadà (OAC), Riera Bisbe Pol, 8, planta baixa o a l’adreça electrònica alcaldia@arenysdemar.cat.

13. Finalització via administrativa

La resolució d’Alcaldia d’atorgament dels premis, formulada a proposta de la valoració efectuada per l’òrgan instructor, posa fi a la via administrativa.

